آوروپادا آوقوستون 15-ده 220.11 یورودان آورودان ساتیلان طبیعی گازین مگاوات/ساعات قیمتی آیین 22-ده تخمینن 28،6 فایز آرتا‌راق 283،20 آورویا یوکسلیب.
آوروپادا هوللاندیادا یئرلشن مجازی ویرتوال طبیعی گاز تیجارت منطقه‌سی اولان TTF -ده ساتیلان سپتامبر فیوچرس‌لری اوچون گاز موقاویله‌سی‌نین قیمتی 22 آوقوستدا بیر مگاوات/ساعات اوچون 266،75 یورو سویه‌سینده آچیلیب.
اؤتن هفته بازار ائرته‌سی 220.11 یورودان باغ‌لانان طبیعی گازین مگاوات/ساعات قیمتی آوقوستون 22-ده 283.20 یورویا یوکسلیب. بئله کی، بیر هفته عرضینده طبیعی گازین مگاوات/ساعات قیمتی 28.6 فایز آرتیب.
روسیا گازینی آوروپایا داشییان "قوزیی آخینی" بورو کمری ایله طبیعی گاز نقلی‌نین 31 آوقوست - 2 سپتامبر تاریخ‌لرینده دایاندیریلاجاغی باره‌ده آچیقلاما قیمت آرتیمینا سبب اولوب. بوندان علاوه، ایستی یای مؤوسومو ایله علاقه‌دار آوروپادا چای‌لارین قوروماسی و تداروک چاتیشمازلیغی اولان بؤلگه‌لرده طلباتین داوام ائتمه‌سی ده قیمت آرتیمینی تتیکله‌ییب.
